En helt vild aften på Oluf Bagers Gård
Snacks og 5 lækre retter med 7 vildt gode vine til
Torsdag d. 23. november 2023 kl. 18.00
hos Restaurant Oluf Bagers Gård, Nørregade 29 i Odense
Efteråret er over os, og det er tid for de mørke, dybere smage – og ikke mindst sæsonens skønne retter med det gode vildt, der omgiver os – både i luften, på markerne og i skovene.
Det er derfor temaet for denne novemberaften, hvor vi skal forkæle smagsløgene med en række velsmagende retter smukt matchet med dejlige "efterårsvine" fra vores gode naboer hos Bichel Vine. Der venter jer således en helt vild aften fyldt med lækre smagsoplevelser.
I løbet af aftenen præsenterer vi de enkelte retter, og Bichel Vine fortæller om de tilhørende vine.
Menu & vine
Snacks
Hjemmelavede flæskesvær med sour creme and onion
Sprøde grissini med sortfodskinke
Crémant de Bordeaux Rosé, Marquise, Château Leroy Beauval
Forret
Cremet fasanragout med svampe, perleløg og ribs i sprød butterdejsskal
2021 Pas de Deux, Matthias Gaul, Pfalz
Mellemret
Anderillette med sennepscreme, æbler, brombær og frissé
2021 Cairanne, Clos Romane, Côtes-du-Rhône
Hovedret
Rosastegt krondyrfilet med selleri i brunet smør, vintertrøffel og bærglace
Château Fortia 2019, Cúvee du Baron, Châteauneuf-du-Pape
Château Haut Sarpe 2013, Saint Emilion Grand Cru Classé
Ost
Morbier-ost med marineret grønne oliven, syltede nødder og knækbrød
Champagne 1. Cru Carte Blanche, Benard-Pitois
Dessert
Fransk chokoladekage med portvinssyltede kirsebær, sprød kiks og cremet vaniljeis
Dona Margarida Tawny Reserva, Quinta do Infantado
Tilmeld jer her
Betaling og bekræftelse
Pris pr. person: 975 kr.
Inkl. snacks, menu og vine
Torsdag d. 23. november kl. 18.00
Nørregade 29, 5000 Odense
Udfyld formularen for at tilmelde jer. Vi sender herefter en bekræftelse på mail. Fordi denne e-mail sendes manuelt, kan der være lidt ventetid. Husk også at tjekke spam-mappen
Mailen indeholder betalingsoplysninger (MobilePay), og når vi har modtaget betalingen, er jeres tilmelding gennemført.
OBS: Arrangementet afholdes kun ved tilstrækkelig antal tilmeldinger. I tilfælde af aflysning vil I få refunderet det betalte beløb.
Vi glæder os til at byde jer velkommen til en vild aften i Odense!